**Tilstede**: hos Kirsten - Anders, Poul, Jeppe, Even og Martin

**Status på dræning**

Der er stor tilfredshed med resultatet, og prisen landede under det, der var budgetteret med. Tak til Jeppe for indsatsen herom

**Projekt ny vejbelægning**

Jeppe er på sagen og har en kontakt, som kommer og giver et bud på hvad det vil koste.

Vi får et tilbud på hvad det vil koste at få ny belægning på hele området – samt et bud på hvad det vil koste for det ene område først og senere det andet område.

**Udskiftning af ’træer’**

Vi har fået et tilbud fra gartneren som indbefatter:

\*.  Fældning af 21 træer

\*.  Opgravning af rødder

\*.  Bortkørsel af affald

\*.  Levering af 16 stk. Prunus Unimeko (japansk pryd kirsebær)

\*.  Plantning af samme samt opbinding

\*  Oprydning og afpudsning af å-stedet.

Ovennævnte kan tilbydes udført for kr. 30.900,- + moms

Vi er blevet enige om i bestyrelsen at takke ja til tilbuddet. Poul går videre med dette.

**Velkomstbrev til hjemmesiden**

Kirsten delte et forslag ud til gennemlæsning hver især. Hvis vi har tilføjelser eller rettelser kan de sendes på mail til Kirsten inden 1. oktober. Herefter bliver det lagt på hjemmesiden.

**Restancer**

Vi har en enkelt matrikel der er meget bagud med indbetalinger til foreningen. Beløbet lyder pt på 22.500.- Der er flere forhold der har gjort, at beløbet over år er blevet så højt, og vi nu er nået til denne problematik. Vi vil her i bestyrelsen finde en løsning på ovenstående. Even har tilbudt at kontakte vedkomne for at få lavet en aftale om afdrag således at tingene kan bringes i orden.

Der er et yderligere problem omkring misvedligehold af hækken som er ved at nå ind i himlen. Even, Martin og Poul vil tilbyde hjælp med at få klippet hækken og kørt affald bort. I første omgang for at redde hækken, og med henblik på at vedkomne skal finde en løsning på det fremadrettet.

**Overholdelse af vedtægter**

Jv forrige punkt er alle forpligtet til at overholde lokalplanen for området, samt vedtægterne for foreningen. Herunder parkering, betaling til foreningen, vedligehold af hække osv.

**Området ved det tidligere regnvandsbassin**

Hvad skal vi?

Martin foreslår:

Anlæg af en Krolfbane hvor bassinet var. Pris ca. 5000.-

Forslag om en petanquebane på arealet ned mod Netto.

I midten af de 2 ’aktiviteter’ inde ved skråningen laver vi en solid træboks med kodelås hvor tilbehør til Krolf og et par klapstole kan opbevares. Samt regler for brug …

Forslag om beplantning af et par bærbuske som pryd ved området.

trækasse

Krolfbane

(tidl. bassin)

petanque

Netto

Martin samler op på punktet og vil få indhentet diverse tilbud således det hele kan præsenteres på generalforsamlingen. Yderligere idéer er selvfølgelig velkomne.

**Vandingsposer**

Dem tager Poul og Anette sig af

**Træer der er gået ud ved det tidligere bassin**

Dem lægger vi selv ned og får kørt træ væk eller stablet pænt hvis der er nogle der vil have det.

Dette ordner Jeppe, Anders, Martin og Poul mandag d. 7. okt. Efter kl. 16.00

**Evt:**

Anders har fået en henvendelse på **gyngestativet** og **’koldbøttestativet’** der er ved at være slidt.

Jeppe kigger på tingene og tjekker op. Han melder tilbage til formanden. Vi tager affære og lukker gyngerne af hvis det vurderes farligt. Vi afventer en status inden vi gør yderligere.

**Julefrokost for bestyrelsen**

Anders sørger for diverse herom – 11. januar ’20

**Orientering**

Hundeposer – der er et kæmpe forbrug som ikke kun kan være fra ’vores egne hunde’. Hvis vi ser nogle der tager mange poser ad gangen, må vi godt lige kommentere dette!

Martin sætter en venlig lamineret seddel op, der siger noget om at man kun skal tage poser til ’her og nu’ forbrug.

**Fastelavn**

Kirsten står som vanligt for dette

**Næste bestyrelsesmøde møde:**

Afholder vi ved Anette i 46 B – torsdag d. 5. dec. 2019 kl. 19.30